ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

....ทีมข่าวการเงิน
เจ้าหน้าที่ธนาคารแห่งประเทศไทย (ธปท.) กำลังวิ่งวุ่นไปชี้แจงกฎหมายกับคณะกรรมการกฤษฎีกา โดยเฉพาะร่าง พ.ร.บ.การทวงถามหนี้อย่างเป็นธรรมกำลังอยู่ระหว่างการพิจารณา งานนี้...บริษัททวงหนี้และสถาบันการเงินขาใหญ่ทั้งหลาย คงต้องเงี่ยหูฟังหน่อยว่ากฤษฎีกาจะมีความเห็นและแก้ไขยังไง
...l...สถิตย์ ลิ่มพงศ์พันธุ์ อดีตปลัดกระทรวงการคลัง แม้จะเกษียณแล้ว แต่ก็ยังไฟแรงนั่งทำงานในตำแหน่งประธานบอร์ดแบงก์กรุงไทย เพราะได้รับความไว้วางใจจาก กรณ์ จาติกวณิช รมว.คลัง มั่กๆ ขณะเดียวกันก็ยังทำงานที่ตั้งใจไว้คือ สถาบันวิทยาการเศรษฐกิจและการคลัง 
...l...ถือว่าในวิกฤตมีโอกาส สำนักงานบริหารหนี้สาธารณะ (สบน.) กำลังแตกรายละเอียดดูว่า หนี้รัฐวิสาหกิจก้อนใดที่จ่ายคืนล่วงหน้าได้เลย โดยไม่กระทบต่อสัญญาเงินกู้ ส่วนเงินกู้ภาครัฐที่กระทรวงการคลังอยากจ่ายก่อนครบ “ดีล” ใจจะขาด แต่ปัญหาที่ ข้าราชการกลัวกันมาก ขณะนี้คือ หากเร่งจ่ายหนี้คืนตอนค่าเงินแข็ง 29.80 บาท แล้วเกิดเดือนหน้าค่าเงินบาทแข็งไปอยู่ที่ 28 บาท อาจโดนสอบสวนว่าทุจริต ทำให้รัฐเสียหาย
...l...ต้องจับตาดู โครงการแก้หนี้นอกระบบรอบที่สอง ของกระทรวงการคลังในเดือน ม.ค. 2554 ว่าจะออกมาอย่างไร หลังรัฐมนตรีกรณ์ ประกาศไว้ใน ละครวนิดาภาคพิเศษ ว่าจะมีแน่..อะจึ๋ย..ยย.. ถ้าออกมาก็ถือว่าดีมาก เพราะหลังน้ำท่วมชาวบ้านคงต้องกู้หนี้ยืมสินนายทุนมาสร้างบ้านอีกมาก
...l...ประชาสัมพันธ์กันอีกครั้งใครที่ต้องการบริจาคเงินช่วยน้ำท่วม เลอศักดิ์ จุลเทศ ผู้อำนวยการธนาคารออมสิน เปิดบัญชีเงินฝากเผื่อเรียก ธนาคารออมสิน สำนักพหลโยธิน ชื่อบัญชี “ออมสินรวมใจช่วยภัยน้ำท่วม” เลขที่ 028888888881 แถมยังเปิดสาขาทั่วประเทศรับบริจาค ส่วน ขรรค์ ประจวบเหมาะ ผู้จัดการธนาคารอาคารสงเคราะห์ (ธอส.) จัดแคมเปญเร่งด่วน เงินกู้เพื่อลดภาระหนี้ ปลูกสร้าง ซ่อมแซมที่อยู่อาศัยแก่ผู้ประสบอุทกภัยปี 2553 ติดต่อ ธอส.ทั่วประเทศ 
...l...ด้านธนาคารไทยพาณิชย์เปิดบัญชีกระแสรายวัน “มูลนิธิสยามกัมมาจล–ไทยพาณิชย์ เพื่อผู้ประสบภัย” เลขที่บัญชี 1113909115 สาขารัชโยธิน ผู้ที่บริจาคเงินตั้งแต่ 300 บาทขึ้นไป สามารถแจ้งความประสงค์เพื่อขอรับใบเสร็จรับเงินเพื่อนำไปลดหย่อนภาษีได้โดยจัดส่งสำเนาใบนำฝาก ระบุชื่อและที่อยู่ ส่งมาที่มูลนิธิสยามกัมมาจล โทรสาร 02544 3896 หรือสอบถามข้อมูลเพิ่มเติมได้ที่ศูนย์บริการลูกค้าธนาคารไทยพาณิชย์